355 



Tav. 423. Fig. 1. Rodstok og det nederste Parti af den oprette Stængel 

 med Lav- og Løvblade. Fig. 2. Stænglens Top med Blomsterstanden. Fig. 3, 

 Blomstrende Aks (Vi). Fig. 4. Blomst (Vi). 



424. A. Almindelig Sumpstraa, Héleocharis palustris (L.) R. Br. 

 N. Myrsiv. Isl. Vatnsnål. 



B. Naale-Sumpstraa, Héleocharis acicularis (L.) R. Br. 

 N. Smaasiv. Isl. Vatnsnæll. 



Slægten Sumpstraa afviger kun lidet i Blomsterbygning fra 

 Kogleaks og regnes af mange Botanikere sammen med den; den 

 vigtigste Forskel er, at hos Sumpstraa bliver Griflens nederste Del 

 tykkere, efterhaanden som Frugten modnes, og sidder som en stor 

 Vorte tilbage, efter at den øvre Del med Arrene er faldet af (Fig. 

 3). De to afbildede Arter, hvoraf Almindelig Sumpstraa bli- 

 ver 15 — 60 cm høj, Naale-S. kun 2 — 10 cm, har begge en lang- 

 strakt, krybende Rodstok, fra hvilken der med regelmæssige Mel- 

 lemrum udgaar flere eller færre, tætstillede, oprette og løvbladløse 

 Straa. De er ved Grunden omgivne af nogle brunlige Bladskeder, 

 men mangler aldeles udviklede Løvblade, saaledes at de selv alene 

 maa overtage hele Assimilationsarbejdet; i Spidsen bærer de et 

 enkelt Aks, hvis nederste to Dækblade i Almindelighed ikke inde- 

 slutter nogen Blomst. 



Begge Arter er Sumpplanter, der vokser ved Bredderne af 

 Søer, Damme og Vandløb; de blomstrer i Højsommeren, Alm. 

 Sumpstraa er meget hyppig i hele Norden (Danmark, Norge, Fær- 

 øerne og Island), og ogsaa Naale-S. er fundet i de fleste Egne, 

 men langt fra saa hyppig; ikke sjældent vokser den helt under 

 Vandet (submers) og blomstrer da slet ikke. 



Tav. 424. A. Alm. Sumpstraa. Fig. 1. Et Knippe tætstillede Stængler 

 med den vandrette Rodstok gaaende ud til venstre, hvor der ogsaa er afbildet 

 den øverste Del af en Stængel i fuld Blomstring. Fig. 2. Blomstrende Aks C/i). 

 Fig. 3. Frugt med Børsterne og den fortykkede og blivende Grunddel af Griflen 

 (Vi). — B. Naale-Sumpstraa. Fig. 4. To Knipper blomstrende Stængler. Fig. 5. 

 Blomst med Dækblad C/i). Fig. 6. Frugt C°/i). 



23=" 



